
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 185 


24 Φεβρουάριου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων ένδεκα (11) κτιρίων 
που βρίσκονται στο Δήμο Ναυπάκτου (Ν. Αιτωλοα¬ 
καρνανίας) και καθορισμός ειδικών όρων και περιο¬ 


ρισμών δόμησης. 1 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
Πατρέων (Ν. Αχαίας) και καθορισμός ειδικών όρων 

και περιορισμών δόμησης αυτού. 2 

Αρση και επαναεπιβολή απαλλοτρίωσης σε ιδιοκτησία 
επί της οδού Αιγίνης του Δήμου Χαϊδαρίου (Ο.Τ. 
345-347). 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 112375/8489 ( 1 ) 

Χαρακτηρισμός ως διατηρητέων ένδεκα (11) κτιρίων που 
βρίσκονται στο Δήμο Ναυπάκτου (Ν. Αιτωλοακαρνα¬ 
νίας) και καθορισμός ειδικών όρων και περιορισμών δό¬ 
μησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ¬ 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

3. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 


διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την από 23.7.1990 αιτιολογική έκθεση της Διευθύν- 
σης Πολεοδομικού Σχεδιασμού - Τμήμα Παραδοσιακών 
Οικισμών. 

5. Τις από 23.8.1990,11.9.1990, 7.9.1990, 7.9.1990, 
7.9.1990,17.8.1990,12.9.1990,19.9.1990 αντίστοιχες 
αντιρρήσεις των ενδιαφερομένων Αγγελικής Σφήκα, Δη- 
μητρίου Σακελλάρη, Ν.Χ. Γκολιόπουλου (για τους κληρο¬ 
νόμους Χρ. και Ουρ. Γκολιοπούλου), Δημ. Γκολιοπούλου 
και Μαρίας Γ κολιοπούλου, Αικατερίνης Χρυσανθοπούλου, 
Χρήστου Μούρτου, Ευπραξίας Τσολοδήμου. 

6. Το γεγονός ότι παρήλθε η προθεσμία της παρ. 2 του 
άρθρου 4 το «ΓΟΚ» (Α' 210) χωρίς να περιέλθουν στη 
Διεύθυνση Πολεοδομικού Σχεδιασμού (Τμήμα Παραδο¬ 
σιακών Οικισμών) τυχόν αντιρρήσεις των υπολοίπων εν¬ 
διαφερομένων. 

7. Τις από 19.9.1991 παρατηρήσεις της Διευθύνσης 
Πολεοδομικού Σχεδιασμού του Υπουργείου Περιβάλλο¬ 
ντος, Χωροταξίας και Δημοσίων Έργων, Τμήμα Παραδο¬ 
σιακών Οικισμών στις αντιρρήσεις των ενδιαφερομένων. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζονται ως διατηρητέα ένδεκα (11) κτίρια 
που βρίσκονται στο Δήμο Ναυπάκτου (Ν. Αιτωλοακαρνα¬ 
νίας), όπως αυτά αναγράφονται αριθμημένα με αύξοντα 
αριθμό από 1 έως 11 στον παρακάτω πίνακα και φαίνονται 
σημειωμένα με μαύρο περίγραμμα και αντίστοιχη αρίθ¬ 
μηση στο σχετικό πρωτότυπο διάγραμμα σε κλίμακα 
1:1.000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 11275/1993 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

Πίνακας κτιρίων 

1. Ιντζέ 5 και Επαμ. Αρβανίτη, φερόμενο ως ιδιοκτησία 
Πλούμη Δημ. 

2. Επαμ. Αρβανίτη 5 και Μαυρομάτη φερόμενο ως ιδιο¬ 
κτησία Κοζώνη Αθαν. και Γεωργίου. 

3. Τζαβέλλα 49 φερόμενο ως ιδιοκτησία Σακελλάρη Δη- 
μητρίου. 

4. Τζαβέλλα 47 φερόμενο ως ιδιοκτησία κληρ. Χρήστου 

και Ουρανίας Γκολιοπούλου. 

5. Τζαβέλλα 45 φερόμενο ως ιδιοκτησία Δημητρίου και 
Μαρίας Γκολιοπούλου. 

6. Καλατζοπούλου 10 και Τζαβέλλα φερόμενο ως ιδιο¬ 
κτησία κληρ. Πάνου Χρυσανθοπούλου, Αικ. και Αθαν. Δα- 
λέττου Σπ. και Μαρίας. 

7. Μπότσαρη και Σισμάνη 12 φερόμενο ως ιδιοκτησία 
κλ. Αθαν. Σχοινά. 

8. Βαρδακουλά 7 και Β. Πλαστήρα φερόμενο ως ιδιο¬ 
κτησία Μούρτου Χρήστου. 

9. Β. Πλαστήρα 9 φερόμενο ως ιδιοκτησία Υπουργείου 
Κοινωνικής Πρόνοιας. 

10. Μεσολογγίου 58 φερόμενο ως ιδιοκτησία Βασιλό¬ 
πουλου Κωνσταντίνου. 

11. Μεσολογγίου 64 φερόμενο ως ιδιοκτησία κληρ. Νικ. 
και Ειρ. Παπαγεωργίου. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. Σε περίπτωση μορφολογικών αλλοιώσεων επιβάλλε¬ 
ται η επαναφορά των στοιχείων στην αρχική μορφή τους 
όπως εμφαίνονται σε γειτονικά κτίρια. 

3. Επιτρέπεται η επισκευή, η ενίσχυση του φέροντα ορ¬ 
γανισμού, ο εκσυγχρονισμός των εγκαταστάσεων και γε¬ 
νικά κάθε επέμβαση στο εσωτερικό των κτιρίων για λό¬ 
γους στατικούς και λειτουργικούς, εφόσον δεν αλλοιώνε¬ 
ται ο αρχιτεκτονικός χαρακτήρας και οι βασικές αρχές των 
κτιρίων. 

4. Αιτήσεις για ανέγερση νέων κτιρίων στα οικόπεδα ή 
για προσθήκες στα διατηρητέα κτίρια αποστέλλονται από 
την πολεοδομική υπηρεσία στην αρμόδια υπηρεσία του 
Υπουργείου Περιβάλλοντος, Χωροταξίας και Δημοσίων 
Έργων με γνώμη της Επιτροπής Πολεοδομικού και Αρχι¬ 
τεκτονικού Ελέγχου (ΕΠΑΕ) για ειδικές ρυθμίσεις σύμ¬ 


φωνα με τις διατάξεις του άρθρου 4 παρ. 2 του Ν. 
1577/85 «ΓΟΚ» εφόσον δεν παραβλάπτεται το διατηρη¬ 
τέο κτίριο και ο χώρος που το περιβάλλει. 

Κατ’ εξαίρεση επιτρέπονται προσθήκες περιορισμένων 
διαστάσεων, εφόσον κριθούν απαραίτητες για τη λειτουρ¬ 
γική εξυπηρέτηση των κτιρίων μετά από έγκριση της 
ΕΠΑΕ. 

5. α) Απαγορεύεται η τοποθέτηση φωτεινών επιγραφών 
και διαφημίσεων στις όψεις και στην στέγη των κτιρίων 
πλην εκείνων που υποδηλώνουν τη χρήση τους περιορι¬ 
σμένων διαστάσεων. 

β) Κατ' εξαίρεση επιτρέπεται η τοποθέτηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. Οι φωτεινές επιγραφές στα ισόγεια των καταστημά¬ 
των, έστω και αν τοποθετούνται μέσα στις προθήκες, 
έχουν χρώμα λευκό ή κίτρινο, σταθερό και συνεχές καί 
αποτελούνται από μεμονωμένα στοιχεία, γράμματα, αριθ¬ 
μούς. 

®· Για κ άθε παρέμβαση στο εξωτερικό και το εσωτερικό 
των κτιρίων καθώς και για την τοποθέτηση φωτεινών επι¬ 
γραφών απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 27 Δεκεμβρίου 1993 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. 2790/688 (2) 

Χαρακτηρισμός ως διατηρητέου του κτιρίου που βρίσκεται 
εντός του ρυμοτομικού σχεδίου του Δήμου Πατρέων 
(Ν. Αχαΐας) και καθορισμός ειδικών όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

3. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154). 

5. Την από 3.9.1993 αιτιολογική έκθεση της Διευθύν- 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α' 210) όπως τροποποιήθηκε με την παρ. 2α 
του άρθρου 1 του Ν. 1772/1988 (Α' 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδιαφε¬ 
ρομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Πατρέων 
(Ν. Αχαΐας) και ειδικότερα επί της οδού Ρήγα Φερραίου 


αρ. 173, φερόμενο ως ιδιοκτησία του Γεράσιμου Μπερδε- 
μπέ όπως αυτό φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Διεύθυνσης Τοπογραφι- 
κών Εφαρμογών με την 2790/1993 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες όχι 
όμως και τα κάθε είδους υπάρχοντα προσκτίσματα που 
αλλοιώνουν τη μορφή του. 

Ο καθορισμός των προσκτισμάτων και οι επεμβάσεις 
που πρέπει να γίνουν σε αυτά πραγματοποιείται από την 
Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο διατηρητέο κτίριο απαγορεύε¬ 
ται κάθε αφαίρεση, αλλοίωση ή καταστροφή των επί μέ¬ 
ρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική διαρρύθμιση 
και γενικά κάθε επέμβαση για λόγους λειτουργικούς και 
στατικούς στο διατηρητέο κτίριο, εφόσον δεν αλλοιώνεται 
ο αρχιτεκτονικός του χαρακτήρας. 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο πλην των ανα¬ 
γκαίων επιγραφών περιορισμένων διαστάσεων που υπο¬ 
δηλώνουν τη χρήση του. 

6. Αίτηση για προσθήκη στο διατηρητέο κτίριο αποστέλ- 
λεται από την Πολεοδομική Υπηρεσία στην αρμόδια Υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων με γνωμοδότησ της Ε.Π.Α.Ε. για ειδική 
ρύθμιση σύμφωνα με την παρ. 2 του άρθρου 4 του Ν. 
1577/85 «Περί ΓΟΚ» εφόσον δεν παραβλάπτεται το δια¬ 
τηρητέο κτίριο. 

7. Για οποιαδήποτε επέμβαση στο εξωτερικό και εσω¬ 
τερικό του κτιρίου, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 1 Φεβρουάριου 1994 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 


ΟΔΟΣ ΡΗΓΑ ΦΕΡΡΑΙΟΥ 

Αριθ. Οικ. 2847/178 (3) 

Αρση και επαναεπιβολή απαλλοτρίωσης σε ιδιοκτησία επί 

της οδού Αιγίνης του Δήμου Χαϊδαρίου (Ο.Τ. 345-347). 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α), όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν. Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις της παρ. 1 του άρθρου 7 και των παρ. 1 
και 2 του άρθρου 11 του Ν. Δ/τος 797/1971. 

4. Τις διατάξεις του υπ’ αριθ. 183/86 Π. Δ/τος (ΦΕΚ 
70/Α). 

5. Τις διατάξεις του άρθρου 29Α το Ν. 1558/1985 όπως 
συμπληρώθηκαν με το άρθρο 27 του Ν. 2981/1992. 

6. Την υπ’ αριθ. 2/1994 θέμα ΙοΜ.Δ. γνωμοδότηση του 
Συμβουλίου ΧΟΠ του Νομού Αττικής, αποφασίζουμε: 

Αρθρο Ιο. 

Εγκρίνεται η άρση και επαναεπιβολή της απαλλοτρίω¬ 


σης στην ιδιοκτησία Μ. Μαυριδάκη, επί της οδού Αιγίνης 
του ρυμοτομικού σχεδίου Χαϊδαρίου, όπως αναλυτικά φαί¬ 
νεται στο τοπογραφικό διάγραμμα σε κλίμακα 1:200, που 
έχει θεωρηθεί από το Δ/ντή της Δ/νσης Πολεοδομίας Δυτ. 
Αττικής και που το συνοπτικό του αντίγραφο δημοσιεύεται 
στην Εφημερίδα της Κυβερνήσεως μαζί με αυτή την από¬ 
φαση. 

Αρθρο 2ο. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Χαϊδαρίου. 

Αρθρο 3ο. 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην Εφημερίδα της Κυβερνή¬ 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 8 Φεβρουάριου 1994 

Η Νομάρχης 
ΜΑΡΘΑ ΣΗΜΑΝΤΩΝΗ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











